Daa (a̱lyem)

Daa (Daa: Hyam) yet sot zwalyiat Lilyem Pi̱lato jhyang ja ji̱ yet a̱tsatsak a̱ni ma̱ a̱byin Naijeriya. Daa a̱si Nok ja yet a̱lyem sa̱la̱u ka (Blench 2008). Di̱ lyuut ca̱caat ma̱ng lyen a̱meang á̱niet ma̱ng a̱lyem si̱ Daa hu, Blench si̱ kyiak Sait, ma̱ng Dzar nang zwályiat ji̱ vwuon za̱nzan a̱ni, a̱ si̱ bu tak nyia̱ á̱ bye kyiak Yat ma̱ng Ankung nang lilyem ku vwuon mameang a̱ni. Da̱ a̱kwonu a̱kya, Hayab (2016) si̱ neap a̱di̱dam a̱ghyang a̱ ya fwuang nyia̱ Ankung ja, a̱lyem ka nang á̱ ka ngyei Iduya a̱ni, ku laai vwuon ma̱ng Daa ji. Ma a̱nia, Daa, zang ja A̱daa Naijeriya ba ndyiat a̱ni nang ma̱ a̱di̱di̱t cat yei 'Jaba' a̱ni mi̱ zop jhyang gba̱mgbam mbwak Philip Hayab, a̱nyan wa yet byina̱byin sot a̱byin hu a̱ si̱ bu yet a̱tyulyenlilyem a̱ni si̱ ta̱bat zop naat da̱ a̱tsuung a̱lyem ka, a̱ si̱ tsa nyia̱ swang a̱lyem 'Jaba' ji byia̱ bwoi a̱lyoot Kpat hwa a̱wot ji̱ si̱ ma yet swang a̱lyiat tok ja, ma a̱nia wa, ku myim á̱ nji̱p jii (John 2017).

Yai
Á̱ maai nshyia̱ a̱lyiak á̱nietlyiat byina̱byin a̱lyem Daa ji mi̱ Susot A̱gwomna̱ti Mali Jaba, A̱khwee ma̱ng Kagarko. Á̱ bu maai nshyia̱ mba mi̱ SA̱M Jemaa ma̱ a̱tak Si̱tet Ka̱duna mbeang SA̱M Kefi mi̱ Si̱tet Na̱sa̱rawa, mi̱ Naijeriya.

Fonoloji
Komiti A̱lyem Daa ji (The Hyam Literacy Committee) tyaat a̱yaalama a̱tsan 41/42 ba̱ khwi a̱ni nang  orthography nji.

a   a̱   b   c  d   dz   e   e̱   f   g   gb   gh   h   hw   hyw   i   i̱   j   k   kh   kp   l   m   n   ng   ny   o   p   r   s   sh   t   th   thn   ts   u   v   w   y   yw   z   zh

A̱tsa̱ntsai (Vawel)
Nwunwuat a̱nyanyin
A̱kum a̱tsa̱ntsai (Vawella̱ Sha̱kuup)

a a̱ e e̱ i i̱ o u

A̱junjung a̱tsa̱ntsai (Vawella̱ Sha̱ceri)

aa ee ii oo uu

Nwunwuat fafaan (Khwikhwir Vawel)

ai au a̱u ou

A̱gha̱ghap (Konsonan)
b c d dh dz f g gy gb gh ghy h hw hwy hyw j k ky kh khy kp l m n nh ng ny p r s sh t th thn ts v w y yw z zh

Fang a̱pyia̱
 Blench (2008) Prospecting proto-Plateau. Manuscript.


 John, P. H. (2017). Narratives of identity and sociocultural worldview in song texts of the Ham of Nigeria: a discourse analysis investigation. PhD Dissertation submitted to the University of Stellenbosch, Unpublished


A̱ka̱fwuop nta

 Narratives of identity and sociocultural worldview in song texts of the Ham of Nigeria: A discourse analysis investigation
 Roger Blench: Hyamic page

Sa:Lilyem Hyamik
Sa:Lilyem Naijeriya